laion/Wikipedia-Exotic huggingface dataset:
יחסי בנגלדש–ספרד

יחסי בנגלדש–ספרד הם היחסים ושיתופי הפעולה הפוליטיים והמדיניים בין בנגלדש לספרד. שתי המדינות נהנות מיחסים דיפלומטיים חמים. בשנת 2014 תוכנן אירוע בספרד המיועד לקידום ההשקעות בבנגלדש. בנגלדש מחזיקה שגרירות בספרד, הממוקמת במדריד. ספרד מחזיקה שגרירות בבנגלדש, הממוקמת בדאקה. מדיה וקבצים בנושא יחסי בנגלדש–ספרד בוויקישיתוף ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
דוד נבו

דוד נבו (נולד ב-22 ביוני 1939) הוא פרופסור אמריטוס בבית הספר לחינוך ע"ש חיים וג'ואן קונסטנטינר באוניברסיטת תל אביב, כיהן כראש בית הספר לחינוך וכמדען הראשי של משרד החינוך. בעל תואר דוקטור מאוניברסיטת אוהיו בהערכה פדגוגית. חוקר את משמעות השילוב של הערכה פנימית וחיצונית של בית הספר כעמית בתוכנית מדיניות החינוך של מרכז טאוב לחקר המדיניות החברתית בישראל. בסוף שנת 2003 התפטר נבו מתפקיד המדען הראשי בין השאר בעקבות חילוקי דעות סביב מבחני המיצ"ב. למרות שתמך עקרונית במבחני הערכה ובחינוך הישגי, דרך היישום של המבחנים הייתה לדבריו בעייתית מכיוון שהמבחנים שימשו כשוט כלפי המנהלים, במקום להיות כלי עזר עבור המשרד. דף עמית במרכז טאוב יורם הרפז, "אחריותיות היא בריחה מאחריות", הד החינוך, יוני 2007 - ריאיון עם פרופ' דוד נבו על תכנון לימודים ועל הערכת תוצרי לימוד. אנשיל פפר, למה מורות לא ישנות בלילה, באתר הארץ, 25 בדצמבר 2003 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי בנגלדש–דנמרק

יחסי בנגלדש–דנמרק הם היחסים הפוליטיים, המדיניים ושיתופי הפעולה בין בנגלדש לדנמרק. שגרירות דנמרק ממוקמת בעיר דאקה. בנגלדש מיוצגת באמצעות השגרירות שבסטוקהולם, שוודיה. בנגלדש לקחה חלק בסיוע בפיתוח לדנים מאז עצמאותה ב-1971. דנמרק מסייעת בפיתוח לבנגלדש בנושאים כמו תחבורה, הובלה ימית, חקלאות, דייג ופיתוח כפרי. כמו כן, דנמרק תומכת בזכויות האדם ובחברה האזרחית בבנגלדש. בשנת 1975, נחתם הסכם על בניית סירות ומיכון. בנוסף, ב-1978 חתמו שתי המדינות על הסכם על מערך שיווק דגים.
אלפא רומיאו 50

אלפא רומיאו 50 (באיטלקית Alfa Romeo 50) היא משאית כבדה אשר יוצרה על ידי יצרנית הרכב ה-איטלקית אלפא רומיאו בין השנים 1931–1934. חברת "אלפא רומיאו" ייצרה את דגם ה-"אלפא רומיאו 50" בשיתוף פעולה עם חברת ייצור המשאיות הגרמנית "Büssing". דגם ה-"אלפא רומיאו 50" היה כמעט זהה לדגם ה- "Bussing-NAG 50" הגרמני. סך הכול יוצרו 115 יחידות. אלפא רומיאו אלפא רומיאו 85 אלפא רומיאו 430 אלפא רומיאו 450 אלפא רומיאו 500 אלפא רומיאו 800 אלפא רומיאו 50 - היסטוריה ( (it) Histoire de l'Alfa Romeo 50 [archive]) מדיה וקבצים בנושא אלפא רומיאו 50 בוויקישיתוף אלפא רומיאו 50 (EN) L’Alfa Romeo 50 e 80 su "trucksplanet.com") trucksplanet.com. ) ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
יחסי בנגלדש–קניה

יחסי בנגלדש–קניה הם היחסים הדו-צדדיים, הפוליטיים, השיתופיים והמדיניים בין בנגלדש לבין קניה. שר הטקסטיל והיוטה לשעבר, עבדול לאטיף סידיקי הגיע לביקור רשמי בניירובי בשנת 2012. קניה היא אחד היעדים הרצויים עבור בנגלדש לחכור קרקעות שאינם בשימוש על מנת להבטיח עתיד של ביטחון תזונתי. גם קניה הביעה את האינטרס שלה לחכור את אדמות חקלאיות רבות לבנגלדש. הקרקעות ישמשו לגידול אורז וכותנה. בנגלדש וקניה הראו עניין משותף להרחיב את הסחר בין שתי המדינות. יוטה היא המוצר המרכזי שבנגלדש מייצאת לקניה, יחד עם תרופות בנגלדשיות. ב-2012, משלחת בנגלדשית בראשות שר הטקסטיל והיוטה הגיעו לניירובי וניהלו שיחות עם מספר משרדים וגופים מסחריים של קניה על מנת לחקור דרכים אפשריות להגדלת הפעילות הכלכלית בין שתי המדינות.
חצי נזק

חצי נזק הוא מונח במשפט העברי שמשמעותו מחצית השווי של רכוש שניזוק. האם התכוונתם ל... נזק משונה (שן ורגל) – נזק בדרך משונה הנחשב קרן, שנגרם על ידי התנהגות לא שגרתית של הבהמה, שעליו מחויב בעל הבהמה לשלם חצי נזק. צרורות – על נזק שגרמה הבהמה באופן עקיף, כגון באמצעות צרורות שהתיזה ברגלה, חייב בעליה לשלם חצי נזק. שור תם (קרן (אב נזיקין)) – אם הזיק שור תם, כלומר שלא הזיק שלוש פעמים, בעליו חייב לשלם חצי נזק, בניגוד לנזק שלם שמשלם שור מועד. ספר נזיקין
אלגואסס

אלגואסס (בספרדית: Alguazas) היא עיירה הנמצאת בספרד וממוקמת בקהילה האוטונומית והפרובינציה מורסיה. הרשות המקומית מונה כ-9,600 תושבים (נכון ל-2016) ושטחה 23.74 קמ"ר. נקודת ציון חשובה של העיר היא מנזר אונופריוס שנבנה בתחילת המאה ה-16 ופועל מאז. מדיה וקבצים בנושא אלגואסס בוויקישיתוף אתר האינטרנט הרשמי של אלגואסס ערך זה הוא קצרמר בנושא יישובים בספרד. אתם מוזמנים לתרום לוויקיפדיה ולהרחיב אותו.
יקב פרידמן

יקב פרידמן הוא יקב שהוקם בשנת 1889 בחיפה על ידי שמעון פרידמן, ממייסדי היישוב העברי בחיפה. היקב הוקם באחוזת לחמן שנבנתה על ידי הרב אריה לייב פרומקין, בשנת 1884, בתמיכתו של הנדבן עובדיה לחמן, והייתה למעשה בנין האבן הראשון במושבה פתח תקווה. בשנת 1912 עבר היקב למרכז העיר פתח תקווה. מנהל היקב היה אלעזר מרדכי פרידמן, שעל שמו נקרא רחוב "אלעזר פרידמן" בשכונת 'צמרת גנים' שבפתח תקווה. היקב היה מהחשובים בישראל, זכה בפרסים רבים ובהכרה בינלאומית והיווה מרכז תעסוקה משמעותי לפועלי פתח תקווה. המשפחה הקפידה על עבודה עברית בכרמיה והעסיקה רבים מאנשי העלייה השנייה[דרוש מקור]. ביקרו בו בין היתר הרב קוק והברון רוטשילד. היקב היה מוקף חומה שהגנה על התושבים מפני התקפות הערבים. במאורעות תרפ"א, שימש המבנה המבוצר כמקלט לרבים מבני המושבה. היקב נהג למכור את היין שלו בשם המותג "כרמל אוריגינל". הדבר הביא לסכסוך רב שנים בין יקבי כרמל לבין סוכן "כרמל אוריגינל" בוורשה, בונים אלתר, בנו של הרבי מגור. התביעה הסתיימה בפשרה בנובמבר 1932. בעקבות השפל הכלכלי הגדול בשנת 1929, היקב חווה קשיים רבים אך התגבר עליהם ושב לפרוח. בשנות מלחמת העולם הראשונה והשנייה סיפק היקב משקאות ויינות לבעלות הברית. בעקבות גדילתו בשנת 1964 נמכרה כמחצית מהיקב ל"תנובה" כשותפה אסטרטגית, ונקרא "יקבי פרידמן-תנובה". בשלב זה עבר היקב לשכונת קריית אריה. בשנת 1971, לאחר שלא הצליחה לחבר בהצלחה בין עסקי המזון והיין, מכרה "תנובה" את היקב לחברת וו.ס.ט. (סטוק). עד סוף שנות השמונים עברה פעילות היקב לאזור התעשייה ברקן. בשנת 1990 נמכר היקב שוב, ושינה את שמו ל"יקבי ברקן". בניין היקב הישן נהרס בשנת 1986, ושרידיו נמצאים מול כיכר המייסדים. יקב פרידמן, עירית פ"ת, מנהל החינוך, מרכז פסג"ה. אחוזת לחמן - יקב פרידמן, ב"אתר ראשונים" יקב פרידמן בפתח תקווה, באתר "חדשות בן עזר" יקב פרידמן, באתר הארכיון לתולדות פתח תקווה ע"ש עודד ירקוני הקמת יקב פרידמן, באתר האינטרנט של יקבי ברקן בציר צה"לי ליקב פרידמן-תנובה, באתר ארכיון הסרטים הישראלי בסינמטק ירושלים, 1964 שם רחוב: פרידמן, ד"ר שמעון, במדריך רחובות חיפה ראה למשל עיתון "חרות", 5 באוקטובר 1958, עמ' 6 אונזער עקספרעס, גיליון 16 בנובמבר 1932, עמ' 8
אנרגיה מוחזרת על אנרגיה מושקעת

בפיזיקה ובכלכלת אנרגיה, אנרגיה מוחזרת על אנרגיה מושקעת – EROEI ‏(Energy Returned On Energy Invested) הוא היחס בין כמות האנרגיה המופקת ממשאב לבין כמות האנרגיה המושקעת בהשגתו. כאשר ערך ה-EROEI של מקור אנרגיה יורד ל-1 או פחות, אותו מקור אנרגיה הופך ל'צרכן אנרגיה', ואינו יכול לשמש עוד בתור מקור אנרגיה ראשוני. לדוגמה, בתחילת העידן התעשייתי, נדרשה בערך חבית נפט אחת על מנת למצוא, לשאוב ולזקק כ-50 חביות של נפט. יחס זה של 50:1, ירד בעקביות במהלך המאה ה-20 לערך הנוכחי של 3:1 בארצות הברית (ובערך 10:1 בערב הסעודית).[דרוש מקור] Heinberg, Richard (2003). The party's over: oil, war and the fate of industrial societies, Gabriola, BC: New Society Publishers. ISBN 0865714827. שיא תפוקת הנפט Wayback Archive of OilAnalytics.org "EROI as a Measure of Energy Availability" EROEI.com ערך זה הוא קצרמר בנושא כלכלה ובנושא אנרגיה. אתם מוזמנים לתרום לוויקיפדיה ולהרחיב אותו.
יחסי בנגלדש–קטר

יחסי בנגלדש–קטר הם היחסים הדיפלומטיים הרשמיים שבין הרפובליקה העממית של בנגלדש לבין מדינת קטר. בנגלדש מיוצגת בקטר באמצעות שגרירות שהיא מחזיקה בעיר הבירה דוחה. בנגלדש וקטר חתמו על ברית הגנה ומאוחר יותר הגבירו אותה והרחיבו את סמכויותיה. ארגון הצדקה הקטרי מחזיק יש בתי ספר, פנימיות, בתי יתומים ומרכזי ספורט בבנגלדש. ב-2014 האיגוד למען זכויות נשים בנגלדש-קטר הוקם בדוחה. שר החוץ של בנגלדש אבו חסן מחמוד עלי ביקר בקטר ב-2016 כדי לדון על הסחר הבילטרלי בין שתי המדינות. בנגלדש וקטר חתמו בנובמבר 2013 על עסקה בה הוסכם כי בנגלדש תייבא גז טבעי נוזלי מקטר. בנגלדש ייצאה לקטר באותה השנה סחורות בסך 1.8 מיליון דולר אמריקאי. העיתון הבנגלי פרוטום אלו התחיל לפרסם באופן שבועי בקטר באוקטובר 2014, היומון הבנגלי הראשון לפרסם מחוץ למדינה. ביוני 2017, בנגלדש חתמה על הסכם עם החברה הקטרית ראסגז לייבוא של 2.5 מיליון טונות של גז טבעי נוזלי למשך כל 15 השנים הבאות. המשלוחים אמורים להתחיל ב-2018. ב-2015 הקבוצה הגדולה ביותר של מהגרים מבנגלדש הייתה הקבוצה תושבת קטר. נכון ל-2015, כ-123,000 בנגלים גולים עובדים בקטר, בעיקר בענף הבנייה. "Bangladesh-Qatar to discuss manpower export". Click Ittefaq (באנגלית אמריקאית). אורכב מ-המקור ב-2017-06-09. נבדק ב-2017-02-24. "Bangladesh, Qatar to boost defence cooperation". bdnews24.com. נבדק ב-2017-02-24. "QC team visits charity projects in Bangladesh - The Peninsula Qatar". www.thepeninsulaqatar.com. נבדק ב-2017-02-24. "Bangladeshi women form association in Doha". archive.qatar-tribune.com. אורכב מ-המקור ב-2017-02-24. נבדק ב-2017-02-24. "Bangladesh, Qatar discuss ways to deepen ties". The Daily Sun (באנגלית). נבדק ב-2017-02-24. "The Global Intelligence Files BANGLADESH/QATAR/ENERGY/GV- Dhaka signs deal with Doha to import LNG". wikileaks.org (באנגלית). נבדק ב-2017-02-24. "Qatar Petroleum agrees LNG sale to Bangladesh". Arabian Business (באנגלית). נבדק ב-2017-02-24.) "Dhaka-Doha to sign double taxation avoidance deal | Dhaka Tribune". archive.dhakatribune.com (באנגלית). אורכב מ-המקור ב-2017-02-25. נבדק ב-2017-02-24. "Prothom Alo steps into the Gulf". Prothom Alo. אורכב מ-המקור ב-2017-02-24. נבדק ב-2017-02-24. "Govt finalises deal on import of Qatar LNG". Hellenic Shipping News. 26 ביוני 2017. אורכב מ-המקור ב-2017-09-10. נבדק ב-9 בספטמבר 2017. {{cite web}}: (עזרה) Independent, The. "Bangladesh, Qatar Joint Working Group to discuss manpower export". theindependentbd.com. נבדק ב-2017-02-24. "Qatar to recruit Bangladeshis". The Independent Bangladesh. 4 במרץ 2016. נבדק ב-9 בספטמבר 2017. {{cite web}}: (עזרה)
Carnaval

Carnaval (באנגלית: Carnival, ובעברית: קרנבל) הוא סינגל של הזמר הקולומביאני מאלומה. השיר יצא לאור ב-25 ביוני 2014, כסינגל השלישי מתוך אלבום המיקסטייפ הראשון שלו, PB.DB The Mixtape. השיר זכה להצלחה רבה בקולומביה, ובשיאו הצליח להגיע במצעד הרשמי שלה למקום ה-8, ובכך הפך לאחד משיריו הראשונים שהגיעו למיקום זה. השיר נכתב על ידי רבים, כשהבולטים מביניהם היו מאלומה וג'ינקרלוס טאפיה, והוא הופק על ידי מאד מיוסיק, שהפיק למאלומה שירים רבים אחרים. מאלומה ציין כי הסינגל יהיה השלישי מתוך אלבום המיקסטייפ הראשון שלו, וכי יצא קליפ מלא, אך לא באותו תאריך יציאתו המקורית של הסינגל. הווידאו קליפ הנלווה שיצא לסינגל צולם בלנקסטר, קליפורניה. בקליפ משתתפת הרקדנית אליסה ארצ'ה, שהופיעה לאורך כולו. את הקליפ העלה מאלומה לערוץ ה-Vevo שלו ב-30 בינואר 2015, כמה חודשים לאחר צאתו המקורית. המיקום העיקרי שעליו הקליפ מדבר הוא מועדון, שם ניתן לראות את כולם רוקדים, ושותים. הקליפ זכה להצלחה רבה ונכון לספטמבר 2017, מונה הצפיות שלו עולה על למעלה מ-200 מיליון צפיות, דבר אשר הופל אותו לתשיעי הנצפה ביותר בערוצו של מאלומה. הסינגל הצליח להיכנס לשלושה מצעדים, תוך שבשניים מתוכם הצליח להיכנס לעשירייה הפותחת. מידע על הסינגל "Carnaval" באתר מיוזיק בריינז מידע על השיר "Carnaval" באתר AllMusic סרטון השיר "Carnaval" באתר יוטיוב BitSolar.co, You searched for MALUMA - national-REPORT, national-REPORT (בספרדית) Billboard (2015-04-29), Maluma Interview: His Expanding U.S. Fan Base, El Tiki and his Instagram Followers, נבדק ב-2017-09-12 MalumaVEVO (2015-01-30), Maluma - Carnaval, נבדק ב-2017-09-12 MalumaVEVO, YouTube
TV3 (אסטוניה)

TV3 הוא ערוץ טלוויזיה בבעלות חברת Viasat המתמקד בתוכן לדוברי השפה האסטונית. הערוץ נוסד ב-1996 ועד מהרה הפך לערוץ הנצפה ביותר בטלוויזיה האסטונית לאחר שעקף את המתחרים שלו. לערוץ TV3 יש שני ערוצי אחות. TV6 הוא ערוץ טלוויזיה המתמקד במוזיקה, אופנה וספורט. הערוץ הושק בשנת 2002. TV8 הוא ערוץ בידור דיגיטלי שהוקם בשנת 2009. למשך כמה שנים אכן היה TV3 ערוץ פופולרי יותר מהמתחרים שלו (ובעיקר מהמתחרה העיקרי - KANAL2), לאחר ש-KANAL ביצעו שינויים לטובה באיכות התוכן שלהם, הפופולריות של הערוץ נפלה ובוצעו בהנהלתו שינויים קיצוניים, ששיאם הייתה החלפת המנכ"ל של הערוץ, יורי פייל, במנכ"ל חדש. בשנת 2009 שוב עלה הערוץ בפופולריות שלו כאשר מותג מחדש תחת הצבעים אדום ולבן ותחת הסלוגן "ברוך הבא הביתה!". נוצרו תוכניות רבות חדשות בפורמטים דומים לערוץ הלטבי ולערוץ הליטאי. בשנת 2015 שוב מותג הערוץ מחדש כאשר צבע הלוגו משתנה מאדום ולבן לסגול והסלוגן הופך ל"עוד חיים, יותר בידור!". TV3 (שוודיה) TV3 (נורווגיה) TV3 (דנמרק) Viasat
ורנר פון האפטן

אובר-לויטננט (סגן) ורנר פון האפטן (בגרמנית: Werner von Haeften;‏ 9 באוקטובר 1908 – 20 ביולי 1944) היה קצין הוורמאכט אשר השתתף בקשר העשרים ביולי. קשר זה נועד להפיל את משטרם של אדולף היטלר והמפלגה הנאצית בגרמניה הנאצית בעת מלחמת העולם השנייה. פון האפטן נולד ב-9 באוקטובר 1908 בברלין להנס פון האפטן, קצין צבא שהיה לאחר מכן לנשיא ארכיון המדינה. למד משפטים בעירו ולאחר מכן עבד בבנק בהמבורג עד לפרוץ מלחמת העולם השנייה, אז גויס לוורמאכט. בשנת 1943 בעת שהחלים מפציעה קשה שנפצע בחזית המזרחית, קיבל מינוי לשלישו של קלאוס שנק פון שטאופנברג, קולונל בצבא שהיה מראשי הקושרים כנגד היטלר. בחודש יוני 1944, קיבלו השניים תפקידים במטהו של הגנרל פרידריך פרום, אשר היה מפקד "צבא המולדת", חיל מילואים שנועד להגן על שטחי הרייך במקרים כגון התקוממות של עובדי הכפיה. שטאופנברג ניצל תפקיד זה על מנת לקדם את תוכניות הקשר, ומטהו של הגנרל פרום הפך למרכזו של הקשר. ביום 20 ביולי 1944, ליווה האפטן את שטאופנברג למטהו של היטלר בפרוסיה המזרחית המכונה "וולף שאנצה" או מאורת הזאב. שם סייע האפטן לשטאופנברג בהטמנת הפצצה שנועדה להרוג את היטלר. השנים הספיקו לצפות מרחוק בפיצוץ, בטרם יצאו במטוס לברלין, שם לקח שטאופנברג את הפיקוד על הקשר. בסופו של דבר, הקשר נכשל, והאפטן, ביחד עם שטאופנברג, אוברסט (אלוף-משנה) אלברכט ריטר פון מרץ פון קירנהיים, והגנרל פרידריך אולבריכט, נעצרו בידי הגנרל פרידריך פרום, אשר היה להוט להוציאם להורג, הן כדי להראות כמי שדיכא את הקשר, והן כדי להסתיר את העובדה שמטהו היה מרכז לתנועת הקושרים. פרום הכריז כי כינס בית דין צבאי אשר דן את הארבעה למוות. ניתנה להם הזדמנות לכתוב מכתב למשפחתם, ולאחר מכן הוצאו הארבעה אל קיר ליד משרד ההגנה הגרמני במקום הקרוי "בנדלר-שטראסה" (כיום "שטאופנברג-שטראסה"), ושם נורו למוות. קשר העשרים ביולי ההתנגדות הגרמנית לנאציזם מבצע ולקיריה קלאוס שנק פון שטאופנברג הנס אוסטר מאורת הזאב ויליאם ל. שיירר, עלייתו ונפילתו של הרייך השלישי, שוקן, 1976. קונסטנטין פיצגיבון, 20 ביולי - הקשר נגד היטלר, מערכות, 1987. מדיה וקבצים בנושא ורנר פון האפטן בוויקישיתוף
זאב דב סלונים

הרב זאב דב סלונים (כ"א בתמוז ה'תרצ"ד, 4 ביולי 1934 - י"ד בטבת ה'תשע"ח, 1 בינואר 2018) היה רב מרכז ירושלים, חבר בית דין רבני חב"ד בישראל, מחבר ספרים ויזם הדפסת ספר החת"ת. נולד בירושלים לשיינא ליבא סלווה וליהודא לייב סלונים, מצאצאי הרבנית מנוחה רחל סלונים, ונקרא על שם סבו הרב זאב דב סלונים, שכיהן כרב קהילת חב"ד בחברון. למד בתלמוד תורה חיי עולם, בעת ביקרו של הרב אליעזר סילבר בארץ ישראל, הוא בחן את סלונים והתפעל מרמת הלימוד שלו. למד בישיבה קטנה בישיבת תורת אמת בירושלים, בעקבות המצב הביטחוני בירושלים בהתיעצות עם הרב יוסף זוין ור' שלמה חיים קסלמן עבר ללמוד בישיבת מיר אצל המשגיח הרב יחזקאל לוינשטיין. בסיוון תשי"ט התחתן עם גיטא לאה, בת הרב ישראל פלדמן, רבה של בית שמש. בשנת תש"ל התמנה לרב מרכז ירושלים. בשנת תשל"ט התמנה לחבר בית דין רבני חב"ד. הרב סלונים שימש גם כרב ומשפיע בבית הכנסת אהל יצחק ברחוב בעל התניא. הוא יזם את שינוי שם הרחוב בשכונת מאה שערים. בשנת תשמ"א יזם לעילוי נשמת אביו, לכרוך יחד את הספרים חומש, תהילים ותניא לספר אחד (חת"ת) על מנת להקל על קיום התקנה של האדמו"ר רבי יוסף יצחק שניאורסון. לספר צורפו גם סידור תהלת ה', היום יום, ולקט מתורתם של גדולי ישראל ואדמו"רי חב"ד על חשיבות של לימוד חומש ותניא ואמירת תהילים בכל יום. בשנת תשס"ו הודיע כי שוקל להתמודד על תפקיד הרב הראשי לירושלים. הרב סלונים שימש גם כפוסק וחבר בהנהלת החברה קדישא חסידים בירושלים. במשך השנים היה הרב בידידות עם מפעלי אגודת ישראל בירושלים, ואף נשא לעיתים מדברותיו בכינוסים שונים. נפטר בירושלים בי"ד בטבת תשע"ח, בגיל 83. ספדו לו הרבנים דוד לאו, יצחק יהודא ירוסלבסקי, אברהם מיכאל הלפרין ומנחם מנדל גלוכובסקי. נטמן בחלקת חב"ד בבית הקברות הר הזיתים בירושלים. בנו הרב אהרון, שליח חב"ד בבינגהמטון, ניו יורק בנו הרב ברוך, שליח חב"ד במודיעין בנו הרב שניאור זלמן, משלוחי חב"ד בסאו פאולו, ברזיל בנו הרב יוסף יצחק, ממשיך דרך אביו כרב מרכז ירושלים ורב בית הכנסת חב"ד 'אהל יצחק' ברחוב בעל התניא. בנוסף הוא שליח חב"ד במרכז ירושלים. בנו הרב צבי, שליח חב"ד במצפה רמון בנו הרב יעקב, שליח חב"ד בשכונת גבעת מרדכי בירושלים חתנו הרב מנחם מנדל אזדאבא, שליח חב"ד בעיר העתיקה בירושלים. שערי הלכה, שו"ת בהלכה, שלושה כרכים הליכות עולם, דיני ומנהגי חודש אלול, ראש השנה ויום כיפור, בהוצאת מכון לחקר ההלכה שעל ידי מכון הרב פרנק, שלושה כרכים, תשמ"ח-תשנ"א פרדס הפרשה, שני כרכים פרדס החגים, יצא לאחר פטירתו, טבת תשפ"ג חיים גיל, שבועון כפר חב"ד, גיליון מספר 1787, טבת תשע"ט, עמודים 24–32, כתבה אודות הרב סלונים. הרב זאב דב סלונים בביקור חיזוק מרגש בפטרבורג אתר שטורעם, תשס"ט הרב סלונים לתלמידים: "שתהיו ילדים טובים, וחסידים טובים" אתר col, טבת תשע"ח שניאור ברגר, מסמכים מספרים אתר col ההקלטה נחשפת: הנאום בי"ט כסלו האחרון שהפך לנאום פרידה אתר col תשע"ח עיתון המבשר, תולדות חייו (בעברית), טבת תשע"ח, תולדות חייו באתר המודיע (באנגלית) זאב דוב סלונים (1934-2018), דף שער בספרייה הלאומית נהרג, כאשר התערב בסכסוך עם ערבי מקומי שניסה להשתלט על בית הכנסת אברהם אבינו שנרכש על ידי האדמו"ר האמצעי, והוכה במהלומה חזקה בחזהו ממנה נפל למשכב, ונפטר בן 41 שנים בלבד ביום כ"ט בתמוז תרנ"ח ונטמן בירושלים. "מה שגילה לי המשגיח": הרב סלונים בסדרת גילויים בקול ישראל באתר col. נפטרה בט"ו באב תשע"ד. בית חסידים הראשונים, עם ניחוח חב"די עתיק אתר שטורעם טבת תשע"ב(הקישור אינו פעיל, 2024) "אני שוקל ברצינות להתמודד" אתר שטורעם חשון תשס"ו. משה ויסברג, "אבל בירושלים: המשפיע הגרז"ד סלונים זצ"ל", באתר בחדרי חרדים, 1 בינואר 2018
ברץ'

Burch ו-Birch (נהגים שניהם: בֶּרץ') הם שמות משפחה אנגליים. האם התכוונתם ל... Burch: אשלי ברץ' – שחקנית, מדבבת, מוזיקאית, זמרת וסופרת אמריקאית טורי ברץ' – מעצבת אופנה, אשת עסקים ונדבנית אמריקאית-יהודייה ליז ברץ' – שחקנית אוסטרלית Birch: השערת ברץ' וסווינרטון-דייר – השערה מרכזית על האריתמטיקה של עקומים אליפטיים אגודת ג'ון ברץ' – ארגון פוליטי ימני-שמרני אמריקאי ת'ורה ברץ' – שחקנית קולנוע אמריקאית Börcs: ברץ' (כפר) – כפר בהונגריה
K.O.

K.O.‎ הוא סינגל שהוקלט על ידי הטרנסג'נדר הברזילאי פבלו ויטאר. הסינגל יצא לאור ב-19 באפריל 2017, כסינגל השלישי מתוך אלבום הבכורה שלה, "Vai Passar Mal". הסינגל צלח בברזיל בלבד, ובשאר העולם כמעט ולא נמכר או הושמע. במצעד הרשמי של המדינה הצליח בשיאו להגיע למקום ה-78, ולהפוך לאחד מהשירים המצליחים ביותר של ויטאר באותו מצעד. לאחר שהוציאה ויטאר שלושה סינגלים מן אלבומה הראשון, היא הודיעה ברשתות החברתיות כי באמצע אפריל 2017, עתיד לצאת הסינגל השלישי הרשמי מן האלבום, ובאותו זמן פרסמה גם את עטיפת הסינגל שבה היא נראית בחדר מלא בגביעים, ואותה עומדת במרכז. ב-19 באפריל באותה שנה, הודיעה רשמית כי הסינגל יצא לחנויות ולספוטיפיי. את השיר כתבו רודריגו גורקי, מפלדה, פבלו ביספו, והוא הופק על ידי גורקי שגם כתב את השיר. בשנת 2020, נודע כי השיר חצה את רף 100 מיליון ההשמעות ברשת הזרמת המדיה ספוטיפיי. הווידאו קליפ הנלווה שיצא לשיר מציג את ויטאר בזירת אגרוף, שם חברה נלחם נגד מתאגרפים אחרים. בין לבין ניתן לראותה רוקדת בבגדים צמודים ופרואקטיביים שחושפים את גופה. הווידאו קליפ כשמו "K.O.‎" (נוקאאוט), עוסק באיגרוף. את הקליפ ביים וצילם ג'ואו מונטריו. נכון למאי 2018, מונה הצפיות שלו עולה על למעלה מ-300 מיליון צפיות, מה שהופך אותו לנצפה ביותר של ויטאר. Digital download K.O." – 2:35" K.O." (Enderhax Remix) – 4:24" סרטון השיר "K.O." באתר יוטיוב Instagram post by Pabllo Vittar 🏹💘✨ • Aug 11, 2017 at 8:14pm UTC, Instagram (באנגלית) chart data, .@pabllovittar’s "K.O." has now surpassed 100 million streams on Spotify., @chartdata, ‏2020T14:30 (באנגלית) Pabllo Vittar (2017-04-19), Pabllo Vittar - K.O. (Videoclipe Oficial), נבדק ב-2017-09-12 Pabllo Vittar, YouTube
אייפון 8

אייפון 8 (באנגלית: iPhone 8) הוא טלפון חכם בעל מסך מגע, מכשיר הדגל ה-11 בסדרת הטלפונים החכמים של אפל, אשר הוכרז באירוע השנתי שלה ב-12 בספטמבר 2017, לצד האייפון 8 פלוס והאייפון X. עם הכרזתו בחרה אפל לחרוג ממנהג מחזור ה"טיק טוק" שלה, לפיו בכל שנתיים מוכרז מכשיר דגל עם קידומת שונה, ובשנת הביניים מכשיר הנושא את השם "S", והפעם החליטה לדלג על הכינוי "אייפון 7S" ובחרה להעניק למכשיר את השם "אייפון 8". מבנה ועיצוב המכשיר כמעט ולא השתנה מהדגם הקודם, אייפון 7, מלבד חיפוי הזכוכית בגבו. המכשיר עמיד בפני מים ואבק בתקן IP67, והודות לשילוב אלומיניום מוקשח ופלדת אל-חלד במכשיר, מבנהו חזק יותר ב-50 אחוזים מקודמו. חומרת המכשיר כוללת מסך LCD בגודל 4.7 אינץ' ברזולוציה של 750x1334 פיקסלים ובטכנולוגיית Retina HD Display מבית אפל. המכשיר מגיע עם מעבד ה-A11 Bionic, בעל 6 ליבות 64 ביט, ומציע שיפור במהירות של עד 25 אחוזים מהמעבד הקודם, ה-A10. נפח זיכרון ה-RAM במכשיר עומד על 2GB, ולצד המעבד מגיע המכשיר עם מאיץ גרפי חדש שפיתחה אפל באופן עצמאי, המהיר ב-30 אחוזים מהמאיץ הגרפי שהיה במעבד הקודם, A10, וחסכוני ממנו בחצי בצריכת החשמל. המכשיר מגיע בצבעים כסף, זהב ואפור חלל (Space Gray), ובשני נפחי אחסון של 64GB ו-256GB(לשעבר) כיום המכשיר מגיע בנפחי אחסון של 64GB ו-128GB בלבד. כן כולל המכשיר שני רמקולי סטריאו, תמיכה בקישוריות בלוטות’ 5.0 וסוללת Li-Ion המגיעה ל-50 אחוזי טעינה ב-30 דקות עם אפשרות לטעינה אלחוטית בתקן Qi. האייפון 8, כמו קודמו, עדיין מכיל מערך צילום בעל עדשת 12 מגה-פיקסל, אולם כעת חיישן המצלמה גדול יותר, ומשלב מפתח צמצם f/1.8, 28 מ"מ, מייצב תמונה אופטי ופילטר צבע חדש להצגת צבעים עמוקים יותר. צילום הוידאו עבר שדרוג בהשוואה לזה הקיים באייפון 7, וכעת תומך בצילום וידאו באיכות 4K ב-60 פריימים לשנייה, וצילום וידאו בהילוך איטי באיכות Full HD 1080P ב-240 פריימים לשנייה. לצד מערך הצילום נמצא מבזק חדש בעל ארבע נורות LED, המציע תאורה בצבעים שונים, ומסייע למכשיר להפיק תמונות איכותיות יותר בעת השימוש בו. בחזית המכשיר ממוקמת מצלמה בעלת עדשת 7 מגה-פיקסל. לקראת סוף 2019: חברת אפל הוציאו את המכשיר בגרסת 128GB (כמו שהיה בסדרה הקודמת של המכשיר, אייפון 7-7+). בנוסף ביטלה אפל את סדרת המכשיר בגרסת ה256GB. האייפון 8, לצד האייפון 8 פלוס, החלו להימכר בחנויות בעשרות מדינות ברחבי העולם ב-22 בספטמבר 2017. תורי ההמתנה שנרשמו בכניסה לחנויות אפל ברחבי העולם היו קצרים מאשר בשנים קודמות, וההערכה הייתה כי הלקוחות המתינו לאייפון X, שהושק לאחר מכן, בתחילת חודש נובמבר. בסאן נכתב כי ייתכן שהסיבה לתורים הקצרים נובעת מהעובדה שלקוחות רבים הזמינו את האייפונים בהזמנה מוקדמת, וקיבלו אותם היישר לבתיהם. מדיה וקבצים בנושא אייפון 8 בוויקישיתוף אתר האינטרנט הרשמי של אייפון 8 (באנגלית) רונן מנדזיצקי, הוכרזו: Apple iPhone 8 ו-iPhone 8 Plus – עם זיכרון בסיס של 64GB ומחיר של 699 דולר, באתר גאדג'טי, 12 בספטמבר 2017 iPhone 8, באתר אפל רויטרס, העולם מחכה לאייפון X: תורים קצרים לאייפון 8, באתר ynet, 22 בספטמבר 2017
נאג

נאג או קוברה (תרגום של נאג בהינדי) הוא טיל דור שלישי "שגר ושכח" נגד טנקים שפותח בהודו. הפיתוח מהווה אחת מחמש מערכות טילים שפותחו על ידי ה-DRDO כחלק מתוכנית הפיתוח לטילים מונחים (IGMDP). על פי התכנון הטיל יהווה תחליף לטילים קיימים בהודו המפותחים על ידי מדינות אחרות. מדיה וקבצים בנושא נאג בוויקישיתוף "Kalam's unrealised 'Nag' missile dream to become reality next year". 30 ביולי 2015. נבדק ב-30 ביולי 2015. {{cite web}}: (עזרה) Nag anti-tank missile back in reckoning
מרגריטה אליגר

מרגריטה יוסיפובנה אליגר (ברוסית: Маргари́та Ио́сифовна Алиге́р; אלפבית פונטי בינלאומי: mərɡɐˈrʲitə ɪˈosʲɪfəvnə ɐlʲɪˈɡʲɛr‏; ‏האזנה‏Ⓘ‏; 7 באוקטובר 1915- 1 באוגוסט 1992) הייתה משוררת יהודייה-רוסייה, מתרגמת, ועיתונאית. מרגריטה נולדה באודסה למשפחה יהודייה של עובדי משרד; שם המשפחה האמיתי היה זליגר (ברוסית: Зейлигер). בהיותה נערה עבדה במפעל כימי. מ-1934 עד 1937 היא למדה ב"מכון לספרות על שם מקסים גורקי". הנושאים העיקריים של שירתה המוקדמת היו הגבורה של העם סובייטי בתקופת התיעוש (שנת לידה, 1938; מסילת הברזל, 1939; אבנים ודשא, 1940) ובמהלך מלחמת העולם השנייה (מילים, 1943). השיר המפורסם ביותר שלה הוא "זויה" (1942), שכתבה על זויה קוסמודמיאנסקיה, נערה צעירה שנרצחה בידי הנאצים. שיר זה היה אחד השירים הפופולריים ביותר בעידן הסובייטי. מ-1940 עד 1950, שירתה של אליגר אופיינה בשילוב של אופטימיות ("הרי לנין", 1953), ושירים בהם אליגר ניסתה לנתח את המצב במדינה בה חיה באופן מציאותי ("ניצחונך", 1944 - 1945). ב-1956, בכינוס של חרושצ'וב עם האינטליגנציה הוא נזף בכותבים על התערבות במערכת הפוליטית. יצוין, כי אליגר הייתה הסופרת היחידה שדברה נגדו באירוע. לאחר פרישתו, הוא התנצל בפניה על התנהגותו. אליגר כתבה מספר מסות ומאמרים על ספרות רוסית ורשמים מנסיעותיה ("על שירה ומשוררים", 1980; "החזרה מצ'ילה", 1966). בעלה הראשון היה המלחין קונסטנטין מקארוב-רקיטין, שנהרג בחזית ליד ירצבו ב-1941, לאחר מותו של בנם הפעוט (ביתם טטיאנה [1940-1974] הייתה למשוררת ומתרגמת), טרגדיה כפולה שהשאירה אותה מוכת אסון. בשנה שלאחר מכן היא ניהלה רומן עם הסופר אלכסנדר פדייב; ממנו נולדה בתה מריה, שנישאה להנס מגנוס אנצנסברגר והתגוררה בחו"ל במשך עשרים שנה, והתאבדה זמן קצר לאחר שחזרה לפרק זמן קצר לרוסיה ב-1991. בעלה השני והאחרון של אליגר היה פקיד הוועד המרכזי איגור צ'רנוצן (1918–1990). היא שרדה את מותם של הבעלים והילדים, שנפטרו זמן קצר לאחר בתה מריה אנצנסברגר. מרגריטה אליגר נקברה בפרדלקינו בסמוך לבנותיה. שנת לידה (1938) זויה (1942) ניצחונך (1945) ציפיות גדולות שניים (1956) גבעות לנין שעה כחולה (1970) שיריה של מרגריטה אליגר מרגריטה אליגר, באתר אנציקלופדיה בריטניקה (באנגלית) מרגריטה אליגר, באתר "Find a Grave" (באנגלית) ויאצ'סלב Ogryzko, "Несчетный счет минувших дней (אורכב 07.08.2011 בארכיון Wayback Machine)," Literaturnaya Rossiya, 15 במאי 2009. Brown, Archie (1991). The Soviet Union: A Biographical Dictionary. NY: Macmillan. p. 10. ISBN 0-02-897071-3. selected; introduction, with an; Todd, by Yevgeny Yevtushenko ; edited by Albert C.; Weissbort, Max Hayward, with Daniel (1993). Twentieth century Russian poetry : silver and steel : an anthology (1st ed.). New York: Doubleday. ISBN 0385051298. {{cite book}}: |first3= has generic name (עזרה)